10. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 850 της 22/25 Νοεμ. 1978 (ΦΕΚ Α΄ 199) Περί ρυθμίσεως του τρόπου διενεργείας μεταφορών μεταξύ Ελληνικών λιμένων υπό φορτηγών-οχηματαγωγών πλοίων. Έχοντες υπόψη τας διατάξεις: 1.Των άρθρ. 2 παρ. 1 και 166 παρ. 5 του δια του υπ’ αριθ. 187/1973 Ν.Δ/τος κυρωθέντος Κώδικος Δημοσίου Ναυτικού Δικαίου (ΦΕΚ 261 Α). 2.Την υπ’ αριθ. 1053/1978/9.11.78 γνωμοδότησιν του Συμβουλίου Επικρατείας, προτάσει του επί της Εμπορικής Ναυτιλίας Υπουργού, απεφασίσαμεν: Άρθρ.1.-Φορτηγά-οχηματαγωγά εν γένει πλοία δύναται να εκτελούν, μεταφοράς οχημάτων εν γένει (εμφόρτων ή κενών), μηχανημάτων (αυτοκινουμένων ή μη) μεταξύ Ελληνικών λιμένων κατόπιν αδείας του Υπουργού Εμπορικής Ναυτιλίας εκδιδομένης, μετά γνώμην της Γνωμοδοτικής Επιτροπής Ακτοπλοϊκών Συγκοινωνιών. Άρθρ.2.-1.Η άδεια δια της οποίας καθορίζονται οι όροι και αι προϋποθέσεις τελέσεως των εν λόγω μεταφορών χορηγείται, λαμβανομένων υπ’ όψιν των τεχνολογικών εξελίξεων εν τη ναυτιλία υπό την απαραίτητον προϋπόθεσιν ότι δεν δημιουργείται κατάστασις κλονίζουσα τας συνθήκας οικονομικής εκμεταλλεύσεως μεταφορών δια των ήδη δρομολογημένων και καλυπτόντων τας μεταφορικάς ανάγκας, επιβατηγών-οχηματαγωγών και φορτηγών-οχηματαγωγών πλοίων. Σελ. 742,02(α) Τεύχος 1283-Σελ. 16 2.Δια την διαπίστωσιν της συνδρομής των προϋποθέσεων της προηγουμένης παραγράφου συνεκτιμώνται υπό της Διοικήσεως κατ’ ητιολογημένην κρίσιν αι ανάγκαι ενός ή και πλειόνων νομών ως αύται εξυπηρετούνται υπό των δρομολογημένων εις τους λιμένας των, άνω πλοίων. ΄Αρθρ.3.-1.Φορτηγά-οχηματαγωγά εν γένει πλοία εφωδιασμένα με άδεια περί ης το άρθρ. 2 του παρόντος και διενεργούντα μεταφοράς, εφ’ όσον μεταγενεστέρως δρομολογηθούν επιβατηγά-οχηματαγωγά πλοία μεταξύ των λιμένων των ήδη εξυπηρετουμένων υπό των πρώτων δύνανται να συνεχίσουν εκτελούντα δρομολόγια, εφαρμοζομένων αναλόγως ως προς τον καθορισμόν των δρομολογίων αμφοτέρων των κατηγοριών των πλοίων, των οικείων διατάξεων αίτινες ισχύουν δια επιβατηγά-οχηματαγωγά πλοία. 2.Φορτηγά-οχηματαγωγά πλοία διενεργούντα μεταφοράς εμπορευμάτων μεταξύ Ελληνικών λιμένων μέχρι της ισχύος του παρόντος δικαιούνται να συνεχίσουν την εκτέλεσιν των μεταφορών μόνο εάν εφοδιασθούν δια της εν άρθρ. 2 αδείας. Άρθρ.4.-Εκ της υπαγωγής της μεταφοράς των εν άρθρ. 1 εμπορευμάτων εις τας διατάξεις του παρόντος δεν θίγονται τα εκ της κειμένης νομοθεσίας δικαιώματα των λοιπών κατηγοριών πλοίων, προς διενέργειαν μεταφορών εμπορευμάτων και λοιπών αντικειμένων. Πορθμεία και Οχηματαγωγά 19.Λ.α.9-10 